 శివసేన ఎంపీ రవీంద్ర గైక్వాడ్ విషయంలో విమాన సంస్థలు ఇంత ధైర్యంగా నిలబడటం ఆశ్చర్యం. ఎయిర్ఇండియా విమానంలో ఉద్యోగి ఒకరిని చెప్పుతో కొట్టి, ఒకటా రెండా పాతికసార్లు కొట్టానని మీడియా ముందు గర్వంగా అన్నాడీయన. ‘మోదీకి చెప్తా అని నన్నే భయపెడతాడా, నేనేమైనా బీజేపీ ఎంపీనా గజగజా వొణికిపోతూ చేతులు కట్టుకొని లేచి నిలబడటానికి?’ అంటూ ఓ కబాలీ డైలాగ్ కూడా చెప్పాడు. సారీ అనడానికి ససేమిరా అన్న ఈ పెద్దమనిషి, అనంతరకాలంలో అనేక అసత్యాలు చెప్పినా ఈ శివసైనికుడి వీరంగాన్ని ప్రపంచమంతా ప్రత్యక్షంగా చూసింది. మిమ్మల్ని ఆపే హక్కు విమానసంస్థలకు లేదుగాక లేదు అని పార్లమెంటులో ప్రభుత్వం మెత్తబడినా, అనేకమంది ఎంపీలు ఆయనకు బాసటగా నిలిచినా, మంగళవారం కూడా మరొకమారు గైక్వాడ్ టికెట్టును రద్దుచేసి బుధవారం నాటి ఆయన ఢిల్లీ ప్రయాణానికి ఎయిర్ఇండియా మోకాలడ్డింది. విమాన సంస్థలు ఇంత గట్టిగా నిలబడతాయని అనుకోని ఈ ప్రజాప్రతినిధి, పార్లమెంటును అడ్డంపెట్టుకొని సభాహక్కుల ఉల్లంఘన పేరిట ఎయిర్ఇండియా మెడలు వంచడానికి సిద్ధపడుతున్నాడు.రవీంద్ర గైక్వాడ్ మీద డజనుకు పైగా క్రిమినల్ కేసులున్నాయి. రెండేళ్ళక్రితం ఇతడు ఢిల్లీలోని మహారాష్ట్ర సదన్లో రోటీ రుచిగా లేనందుకు ఆగ్రహించి, రమ్జాన్ దీక్షలో ఉన్న ఓ వ్యక్తినోట్లో దానిని కుక్కి బలవంతంగా మింగించిన విషయం తెలిసిందే. గతంలో కంటే అత్యధికంగా ప్రస్తుత లోక్సభలో మూడోవంతు ఎంపీల మీద కేసులున్నప్పుడు రవీంద్ర విషయంలో ప్రత్యేకంగా ఆశ్చర్యపోనవసరం లేదు. అరవయ్యేళ్ళ వ్యక్తిని ఇతడు చెప్పుతో ఎడాపెడా కొడుతున్నప్పుడు పక్కనే ఉన్న ఎయిర్హోస్టెస్ ఒకరు ‘ప్రజలంతా మీమీద నమ్మకంతో ఎన్నుకున్నారు, మీరే అనుచితంగా ఎలా ప్రవర్తిస్తారు? మీ ప్రవర్తన బాధ్యతాయుతంగా ఉండవద్దా?’ అని ఓ మాటన్నారు. కానీ, ఎన్నికలవరకే మాటల్లో చేతల్లో సేవకులుగా కనిపించి, ఆ తరువాత పాలకులమని భావించుకుంటున్న వారినుంచి సత్ప్రవర్తన ఎలా సాధ్యపడుతుంది? ఎంపీలు, ఎమ్మెల్యేలు డాక్టర్లను తన్నడం, టోల్ప్లాజాల సిబ్బందిని బాదేయడం వంటివి సర్వసాధారణమైపోయాయి. చెంపదెబ్బలూ, చెప్పుదెబ్బలూ కూడా సహజమైపోతున్న ఈ రోజుల్లో, పోలీసు అధికారులను తల్లిపేరిట దూషించడం, వారిని నెట్టేయడం వంటి ఘనతలను ప్రత్యేకంగా చెప్పుకోనక్కరలేదు. ఇటువంటివారినే రాజకీయపక్షాలు చేరదీస్తుండటంతో చట్టసభల్లో వీరి సంఖ్య మరింత పెరుగుతూ, రాబోయే రోజుల్లో మరిన్ని వీరంగాలు చూడక తప్పదు. ఈ దారిలోనే తమకు మరింత క్రేజ్ పెరుగుతుందనీ, ప్రజలు తమను హీరోలుగా భావిస్తారనే భావన ప్రజాప్రతినిధుల్లో హెచ్చుతోంది. అధికారులను గాడినపెట్టడానికి ప్రజాప్రతినిధులకున్న అధికారాలు సరిపోతాయి కానీ, ప్రజాక్షేత్రంలో వీరంగం వేస్తేనే ప్రజలు గుర్తిస్తారన్న భావన వారిని హద్దులు దాటిస్తున్నది. ప్రభుత్వ కార్యాలయాల్లోకి చొరబడి, విధులు సక్రమంగా నిర్వహించడం లేదంటూ అధికారులను దుర్భాషలాడటం, కొట్టడం బాగా పెరిగిపోయింది. ఇటువంటి ఘటనల్లో అత్యధికశాతం అధికారులు తమ విధులు సక్రమంగా నిర్వహించినందుకే జరిగాయన్నది వేరే విషయం.ఒక ఎంపీని విమానం ఎక్కవద్దనే హక్కు ఆ సంస్థలకు ఎక్కడిది? అంటూ న్యాయశాఖ సహాయమంత్రి సన్నాయి నొక్కులు నొక్కితే, సభాహక్కుల ఉల్లంఘన నోటీసు విషయాన్ని సహృదయంతో పరిశీలిస్తానంటూ లోక్సభ స్పీకరు శివసేన సభ్యులకు హామీ ఇచ్చారు. గైక్వాడ్ వివాదం ‘ఎథిక్స్ కమిటీ’ పరిధిలోకి రాకపోవడానికి కారణం ఆ ఘటన పార్లమెంటు వెలుపల జరగడం. పార్లమెంటు లోపల సభ్యుల ప్రవర్తనను ఈ కమిటీ నియంత్రిస్తున్నది సరే, మరి, వారి వెలుపల వీరంగానికి అడ్డుకట్ట వేసే నియమావళి అంటూ ఏమైనా ఉన్నదా? 1951 నుంచి 1993లో శివరాజ్ పాటిల్ స్పీకర్గా ఉన్నప్పటివరకూ ఈ ప్రయత్నాలు జరుగుతూనే వచ్చాయి కానీ, పార్టీలన్నీ కట్టకట్టుకుని దానిని పడనివ్వడం లేదు. ఇప్పుడు గైక్వాడ్ తాను దాడిచేసింది కాక, సమర్థించుకొనే క్రమంలో ఒక సంస్థగా ఎయిర్ఇండియా పనితీరును కూడా ప్రశ్నిస్తూ, సభాహక్కుల ఉల్లంఘన ముసుగులో దానిని లొంగదీయడానికి ప్రయత్నిస్తున్నారు. దీనిని స్పీకర్ ఎలా ఆమోదించగరు? అప్పుడు అది లోపలి విషయంగా మారిపోతుందా? ఆయన దాడిచేసిన కారణంగానే ఈ సంస్థ ఆయన ప్రయాణాన్ని నిషేధించింది కానీ, ఉత్తపుణ్యాన అడ్డుతగలలేదే? ఆయన ఎంపీ కావచ్చు కానీ, విమానంలో ఉన్నప్పుడు మిగతావారి మాదిరిగా ఒక ప్రయాణీకుడు. సమానత్వాన్ని కాపాడాల్సిన చట్టసభలే అందరినీ సమానంగా చూడలేదని అనిపించినప్పుడు రాబోయే రోజుల్లో ఊహించని చోట్లనుంచి ఈ తరహా అసామాన్యులు అనేకమంది పుట్టుకొస్తారు. నరేంద్రమోదీ ‘మన్కీబాత్’ లో ఈ అంశాన్ని ప్రస్తావించి, పరోక్షంగానైనా ప్రజాప్రతినిధులకు ఒక బలమైన హెచ్చరిక చేసివుంటే బాగుండేదని కొందరి అభిప్రాయం. ఆయన ఏ కారణంగా వద్దనుకున్నారో తెలియదు కానీ, రాజకీయపక్షాలన్నీ అధికారకాంక్షతో పోటాపోటీగా నేరస్వభావం ఉన్నవారితో పార్టీలను నింపే ధోరణికి ఇప్పటికైనా స్వస్తిచెప్పాలి. ‘ఒక ఉద్యోగి సేవలూ, అతడి వ్యవహారశైలీ నచ్చనందుకు ఒక ఎంపీ అతడిని చెప్పుతో పాతికసార్లు కొట్టవచ్చు. మరి, ఇవే కారణాలతో ప్రజలు తమ ఎంపీని కనీసం ఒక్కసారైనా కొట్టకూడదా?’ అని ఓ వాట్సాప్ సందేశం ప్రచారమవుతున్నది. ఎంపీలు, ఎమ్మెల్యేల ప్రవర్తనను నియంత్రించే మార్గాలను అన్వేషించి, అర్థంలేని ‘వీవీఐపీ’ సంస్కృతిని సాధ్యమైనంత వేగంగా బద్దలుకొట్టకపోతే ఎన్నో అనర్థాలు తప్పవు.
 sivasena empy ravindra gaikwad vishayamlo vimana samsthalu inta dhairyamgaa nilabadatam aascharyam. airindia vimaanamlo udyogi okarini chepputho kotti, okata renda paatikasaarlu kottanani media mundu garvamgaa annaadeeyana. ‘modeeki chepta ani nanne bhayapedatada, nenemaina bgfa empeena gajagaja vonikipotu chetulu kattukoni lechi nilabadataaniki?’ antuu oo kabali dailag kuudaa cheppaadu. saarii anadaaniki sasemira anna ee peddamanishi, anantarakaalamlo aneka asatyaalu cheppina ee sivasainikudi veeramgaanni prapanchamantaa pratyakshamgaa chusindi. mimmalni aape hakku vimaanasamsthalaku ledugaaka ledu ani paarlamentulo prabhutvam mettabadina, anekamandi empeelu aayanaku basataga nilichina, mangalavaaram kuudaa marokamaru gaikwad tikettunu radduchesi budhavaaram naati aayana dhilli prayaanaaniki airindia mokaladdindi. vimana samsthalu inta gattigaa nilabadataayani anukoni ee prajaapratinidhi, paarlamentunu addampettukoni sabhahakkula ullanghana paerita airindia medalu vanchadaaniki siddhapadutunnadu.ravindra gaikwad meeda dazanuku paiga criminal kesulunnayi. rendellakritam itadu dhilleelooni maharashtra sadanlo roty ruchigaa lenanduku aagrahinchi, ramjan deekshalo unna oo vyaktinotlo daanini kukki balavantamgaa minginchina vishayam telisinde. gatamlo kante atyadhikamgaa prastuta loksabhalo moodovanthu empeela meeda kesulunnappudu ravindra vishayamlo pratyekamgaa aascharyaponavasaram ledu. aravayyella vyaktini itadu chepputho edapeda kodutunnappudu pakkane unna airhostes okaru ‘prajalantaa meemeeda nammakamtho ennukunnaru, meere anuchitamgaa ela pravartistaaru? mee pravartana baadhyataayutamgaa undavadda?’ ani oo maatannaaru. cony, ennikalavarake maatallo chetallo sevakulugaa kanipinchi, aa taruvaata paalakulamani bhaavinchukuntunna vaarinunchi satpravartana ela saadhyapadutundi? empeelu, emmelyelu daaktarlanu tannadam, tolplajala sibbandini badeyadam vantivi sarvasaadhaaranamaipoyaayi. chempadebbaluu, cheppudebbaluu kuudaa sahajamaipotunna ee rojullo, polisu adhikaarulanu talliperita dooshinchadam, vaarini netteyadam vanti ghanatalanu pratyekamgaa cheppukonakkaraledu. ituvantivaarine raajakeeyapakshaalu cheradeestundatamto chattasabhallo veeri sankhya marinta perugutuu, raboye rojullo marinni veerangaalu chudaka tappadu. ee daarilone tamaku marinta crage perugutundanii, prajalu tamanu heerolugaa bhaavistaarane bhavana prajaapratinidhullo hechutondi. adhikaarulanu gaadinapettadaaniki prajaapratinidhulakunna adhikaaraalu saripotayi cony, prajaakshetramlo veerangam vestene prajalu gurtistaaranna bhavana vaarini haddulu daatistunnadi. prabhutva kaaryaalayaalloki chorabadi, vidhulu sakramamgaa nirvahinchadam ledantu adhikaarulanu durbhashaladatam, kottadam baga perigipoyindi. ituvanti ghatanallo atyadhikasaatam adhikaarulu tama vidhulu sakramamgaa nirvahinchinanduke jarigaayannadi vere vishayam.oka empeeni vimanam ekkavaddane hakku aa samsthalaku ekkadidi? antuu nyaayasaakha sahayamantri sannayi nokkulu nokkithe, sabhahakkula ullanghana notisu vishayaanni sahrudayamtho pariseelistaanantuu loksabha speekaru sivasena sabhyulaku haami icharu. gaikwad vivaadam ‘ethics commity’ paridhiloki rakapovadaniki kaaranam aa ghatana paarlamentu velupala jaragadam. paarlamentu lopala sabhyula pravartananu ee commity niyantristunnadi sare, mari, vaari velupala veerangaaniki addukatta vese niyamavali antuu emaina unnada? 1951 nunchi 1993loo shivaraj patil speekarga unnappativarakuu ee prayatnaalu jarugutune vachayi cony, paartiilannii kattakattukuni daanini padanivvadam ledu. ippudu gaikwad taanu daadichesindi kaaka, samarthinchukone kramamlo oka samsthagaa airindia paniteerunu kuudaa prasnistuu, sabhahakkula ullanghana musugulo daanini longadeeyadaaniki prayatnistunnaaru. deenini speaker ela aamodinchagaru? appudu adhi lopali vishayamgaa maaripotundaa? aayana daadichesina kaaranamgaane ee samstha aayana prayaanaanni nishedhinchindi cony, uttapunyaana addutagalalede? aayana empy kaavachhu cony, vimaanamlo unnappudu migatavari maadirigaa oka prayaaneekudu. samaanatvaanni kaapaadaalsina chattasabhale andarinee samaanamgaa chudaledani anipinchinappudu raboye rojullo oohinchani chotlanunchi ee taraha asaamaanyulu anekamandi puttukostaaru. narendramodi ‘mankibat’ loo ee amsaanni prastaavinchi, parokshamgaanainaa prajaapratinidhulaku oka balamaina hecharika chesivunte bagundedani kondari abhiprayam. aayana e kaaranamgaa vaddanukunnaro teliyadu cony, raajakeeyapakshaalannii adhikaarakaankshatho potapotiga neraswabhavam unnavaaritoe paarteelanu nimpe dhoraniki ippatikaina swasticheppaali. ‘oka udyogi sevaluu, atadi vyavahaarasailii nachananduku oka empy atadini chepputho paatikasaarlu kottavachhu. mari, ive kaaranaalatoe prajalu tama empeeni kaneesam okkasaraina kottakudada?’ ani oo watsap sandesam prachaaramavutunnadi. empeelu, emmelyela pravartananu niyantrinche maargaalanu anveshinchi, ardhamleni ‘vvip’ samskrutini saadhyamainanta vegamgaa baddalukottakapothe enno anarthaalu tappavu.